
Înştiinţare. e 

Pe toți, cărora le ajunge în mani această foaie fi- 
rugăm să o cetească și dacă o socot de potrivită : 
trebuintelor țărănimii să o răspândească între oa- 
menii nostri dela sate. 

Dumineca. 

Banii să se trimită la Administraţia revistei 

„Țara noastră“. Sibiiu — Nagyszeben. Asociatiune. 








Toți cărturarii nostri, mai ales cei în atingere apropiată 
cu țărănimea — preoții şi învățătorii — sânt rugați a trimite 
acestei reviste articole și știri cari sânt în legătură cu trebile fă- 
ranimit. Îndeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele, 

Pentru articolele pune dăm și o cuvenită răs- 
plată bănească. 

PORTUL NAȚIONAL. 


Între multe alte lucruri, cari fac să se deosebească 
popoarele unele de altele, e de însemnătate și felul, 
cum se îmbracă un popor, adecă portul național. 

Fiecare popor isi are portul său, pe care lau pă- 
strat prin o moștenire din neam în neam, multe rânduri 
de oameni. Portul acesta e la mai toate popoarele în 
potriveală cu gustul si istețimea lor, apoi cu cerințele 
traiului zilnic, cu împrejurările de viaţă și cu îndeletni- 
cirile de căpetenie ale oamenilor. Altfel se îmbracă 
oamenii din țări calde si iarăș altul va fi portul celor 
din ţinuturi mai răcoroase. Deasemenea hainele oame- 
nilor dela șes se vor deosebi de cele ale locuitorilor 
dela munte. 

Așa — nici portul poporului nostru nu este pre- 
tutindenea acelaș, ci se schimbă după ţinuturi, în unele 
locuri, chiar după sate. 

In părțile, unde Românii trăiesc ei în de ei, nea- 
mestecati cu alte neamuri, și-a păstrat și portul româ- 
nesc toată curăţenia și frumsetea lui, a rămas neatins 
de amestecuri străine, cari mai totdeauna sunt strică- 
cioase. 

Dintre toate popoarele, cari trăesc în apropierea 
noastră nici unul nu se poate mândri, că portul său ar 
fi aşa frumos ca al Românului, care le întrece pe toate. 
Cusături așa de pipăite, un amestec frumos și cumpătat 
de colori, o potriveală asa de firească între diferitele 
îmbrăcăminte — mai rar se poate găsi — si multă lume 
se minunează de atâta frumseță, câtă a putut iscodi 
gustul ales al femeei române, în mâna căreia acul cu 

firicelul de ibrișin ori de mătasă poate cu atâta măie- 
strie să întrupeze simţiri si cântece întregi in a/fifele cu 
măgheran, ca şi în fodorii impanati ori în tivituri si 
chindiseli impestritate. Si ce poate fi mai frumos decât 
această iscusinta și pricepere, decât această măiestrie, 
pe care n'am imprumutat-o, m'am maimutarit-o dela nime, 
ci a răsărit ea asa dintr'o impreunare fericită a sufletului 
românesc cu natura, care ne încunjoară ! Şi prin portul 
său poate să dovedească un popor, dacă i-a hărăzit na- 
tura, daruri mai îmbelșugate, decât altora. lar păstrând 
portul national, îngrijindu-l cu sfinţenie și cultivându-l 
cu drag, se face vrednic de amintirea strămoșilor, isi 
arată priceperea şi dragostea pentru comorile proprii 
și poate să stoarcă chiar prețuirea străinilor. Inain- 
tașii nostri au știut de bună seamă, că a tinea cu 
evlavie la portul românesc, e un lucru aproape tot așa 
de însemnat ca și a-ți iubi limba strămoșească. De aci; 
vechia vorbă inteleapta: «<imbracd-te cum fi portul și vor- 
beste, cum fi graiul». Mari porunci românești se cuprind, 
în aceste câteva vorbe, porunci, dela care ori-cine se: 
abate, păcătuește greu împotriva neamului. Numai ace- | 
lora li se poate iertă, întru câtva, abaterea, cari în urma 
meseriei lor sunt siliți, din motive economice a îmbrăcă 
alte haine, fiind portul românesc cu mult prea gingas. 

Dar trebue osanditi cu toată asprimea toţi ceice . 
lapădă portul strămoșesc fără nici o pricină. Căci, din 
nenorocire, au început a se ivi și printre sătenii nostri 
astfel de porniri necuviincioase. Cunosc un sat aci în 
apropierea Sibiiului — si vor mai fi destule și prin alte 
parti! — unde toate Chivutele n’au deocamdata alta do- 
rință mai fierbinte decât să'și așeze cratintele si altitele 
cele frumoase în fundul lăzii pentru a năpârli în neste 
bulendre dela oraș, cari mai mult te blăznesc la înfă- 
tisare, decât să te direagă. 

Ce este mai trist, e că îndemnurile acestea au pornit 
tocmai dela ceice, trăind în sînul poporului nostru dela 
sate, ar îi avut datoria să supraveghieze necontenit, ca 
să nu se strice, să nu se corcească nici portul, nici traiul 
sătenilor nostri. Printre cei dintâi, cari au dus luxul 
la sate, au fost domniile lor: notarii, preoții și învăță- 
torii cei tineri, dar mai ales nevestele lor, cari în loc de. 

a fi povatuitoare întru cele bune, în economie si de- 
prinderi casnice, incetul cu incetul vor strica obiceiurile 
românești prin înfumurările lor nepotrivite. Acestor pre- 
otese, notarasite si dăscălițe ar trebui să li se impună 
pretutindeni a se îmbrăcă, după cum e portul satului, 
ca să fie ele însele pilde vii înaintea poporului, cum 
trebue a cinsâ portul ca și tot ce e frumos și românesc. 
Dar cum si cine să le poruncească? Căpeteniile biše- 
ricești și școlare, cum a făcut, de pildă în Țara Româ- 
nească, însuș ministrul școlilor, Spiru Haret, care acum 
5 ani (25 August 1902) a dat poruncă tuturor invata- 
torilor din România, să se îmbrace în costumul sătenilor, 
de cari nu se cuvine a fi deosebiți prin îmbrăcămintea 
lor și a oprit pe învățătoare de a purtà îmbrăcăminte 
luxoase, care face să se piardă la fară portul național 
și deprinderile de economie și simplitate. lată cum isi mo- 
tivează ministrul Haret această poruncă: «Deprinderile 
luxoase, gătelile costisitoare nu se potrivesc nici cu mij- 
loacele, dar nici mai cu seamă cu datorintele, pe care 
trebue să le aibă o învățătoare la sate. Invățătoarea are 
datoria de a servi de model în toate, și luxul nu e un 
lucru, pe care trebue să-l dăm de model sătenilor no- 
stri. Exemplul învățătoarelor este de vină, că sătencele 
își părăsesc costumul lor tradițional, pentru a luă co- 
stumul orașelor. Aceasta este un rău nu numai din punctul 
de vedere estetic (ce privește frumseta portului) și al 
păstrării deprinderilor naţionale, dar și din punctul de 
vedere igienic (al sănătății) si economic. Imbrăcămintea 
cumpărată la oraș este mai urité, mai nesănătoasă, mai 
proastă și mai scumpă, decât acea făcută în casa {ara- 
nului».*) 

Invatatorii si preoții nostri, cari înţeleg rostul în- 
telept al acestor cuvinte, ar putea să tragă bună învă- 
țătură din ele: să-și dea silinta a mai ciuntă din pof- 
tele și pornirile spre lux ale soțiilor lor și a le îndemnă 
pe aceste să tie școală cu sătencele și să învețe, cum 
să-și pregăţească singure toate cele de trebuinta, ca să 
nu fie: tot mereu silite a alergă în bolta străinului cu 
banul, care azi se câștigă atât de greu. 


1) Spiru Haret: Raport adresat M. S. Regelui asupra activităţii mini- 
sterului instrucţiunii publice şi al cultelor. Bucureşti 7903 Anexe pg. 250. 

Si-apoi să știe tinerele noastre preotese si dăscă- | 
lite şi toate doamnele noastre iubitoare de lux, că și 
împotriva lor se îndreaptă ascutisul vorbelor din cuno- 
scuta sfrigătură : 

Bine-i stă mândrii gătată 

Tot cu haine dela șatră. 

Da mai bine i-ar şedea, 

Dacă și le-ar face ea... L. 


SCRISORI CATRA ȚĂRANI. 


VIII. 
Bade Sofroane! 

Drept ai, pan’ la Dzeu, când zici, că tot am mai cârpi-o 
noi în lumea asta, dacă n'ar fi beutura, că beutura-i cea mai urită 
boală din toate boalele de pe lume. 

Da, cine-i de vină?... 

Tot d-voastră! » 

Că destule sfaturi vi s'au dat, şi prin graiu viu şi prin seris, 
şi parcă-i un făcut, că nu se prinde nimica de d-voastră. 

Câte certuri, câte bătăi, câte omoruri, câte familii rămase 
pe drumuri, câte boale urite, câţi oameni stricati la cap, câţi 
copii născuţi prostănateci, câţi buboşi, câţi scrofulosi, câţi ofti- 
coşi, câţi strâmbănogi, câţi prinşi prin ocne, — {oti şi toate au 
să mulțămească soartea lor amară numai şi numai beuturei, ace- 
stei boale, al cărei leac nu se poate cumpără din potică, că po- 
ticarăşii încă beau, dacă-i vorba, — dar îl are fiecare om în sine 
si el se chiamă: voință] 

Voinţă ? | 

Frumos nume are leacul ăsta, dară-i foarte amar, că el nu 
se bea cu lingura, dar să bea cu răbdarea. 

Adecă, ca nu cumva să te ’neurci in boscoanele mele, cari, 
uneori, îs cam încâleite, să-ţi vorbese mai pe larg despre aceea 
ce se numeşte voinţă şi despre beutură. 

Noi oamenii, bade Sofroane, avem două fiinţe in noi. Una-i 
trupul, adecă capul, pieptul, mânile, picioarele şi celelalte câte le 
mai avem ; iar a doua fiinţă este sufletul sau duhul (mintea); adecă 
creerul, vorba, simtirea, gândirea gi celelalte. 

Acum să vezi d-ta, lucru sod, că aceste două ființe trăiesc 
împreună intr’o necurmată dușmănie, ca cum ai trăi d-ta in casă 

c'o femeie cu care nu te poti intelege, şi ăi de-afară te fericese, 
pe când d-ta stai să dai cu capu ’n grinzi de amărit ce eşti. 

Aceste două ființe: trupul şi cu mintea, cari se nase im- 
preună, — se tot frământă una cu alta în om, până când una 
răzbeşte. Că trupul ar tot bea, ar tot mâncă şi-ar tot durmi, mintea 
însă nu-l lasă, că ea-l pune să lucreze, s'adune, să ostenească 
pentru fiecare bucăţică de pâne, pentru fiecare strop de beutură. 
| Intre acești doi duşmani vine o putere mai pesus de ei, 
şi aia-i voința! 

Ea hotărește. 

De-i trupul mai tare si prea ca să poruncească el în casa 
lui, atunci mintea caută să doarmă după cuptor ca o miloagă 
îngăduită într'o casă unde n'are scaun; iar de-i mintea stăpână 
în casă, trupul trebue să i-se supună, căci ea nu-l lasă să 
umble de capul lui, şi-l face să se gudure la picioarele ei ca un 
căţăluș, pe care doamna lui (mintea) îl spală, îi dă de mâncare, 
îl apără de rele şi-l grijeste ca pe ochii din cap şi nu-i cere alt- 
ceva decât să asculte, să fie supus, să fie... cu minte. 

Va să zică, acolo înclină voinţa unde i-se pregăteşte cul- 
cuşul .. 

Si acest culcus, fie trupul sau fie mintea stăpână, totus în 
noi este. 

Ne rămâne noua (oamenilor) dară, bade Sofroane, să alegem! 

Ce zici d-ta, cam cui să-i dăm sălaș, cam pe eine să-l lăsăm 
să poruncească în noi: să poruncească trupul, lacomul trup, ori 
să poruncească mintea, blânda, milostiva minte? 

Eu par'caș înclină cătră minte? 

Şi dacă mintea-i stăpână în casa trupului nostru, și are 
odată de argat pe harnica voinţă, atunci să şti, bade Sofroane, 
că acolo va fi rânduială, acolo leacul e găsit, 

Va fi cam amar leacul, dar vindecător... 

* 

Să înstăpânim dar, bade Sofroane, in noi înșine, mintea, si 
să-i dim de argat voința, căci numai asa ne vom putea pune im- 
potriva boalei de care te plângi: împotriva beuturei! 

Nime nu vine să-ţi toarne pe gat găleata cu vinars, nici o 
lege nu-ţi poruncește ca s’o beai. Fă-ţi deci, sau faceţi-vă o lege 
care să vă poruncească ca să nu beti!... Această lege stă in 
voinţa d-voastre, această lege o poruncește mintea! Punevă-ţi dar 
în gând să nu mai beti, și — vreți, voiți să nu mai befi! Si de 
va plânge trupul şi de se va frământă, si de va stă să se dea 

peste cap, d-voastră supuneti-vă voințe; de a nu mai bea, căci apoi 

cu încetul si trupul se va muiă, si el va veni la cale, si el 

se va mulcomi — și încet, încet va ajunge să vadă că-i mai bine-așă. 
* 

Betia, această spurcată boală, bade Sofroane, nu-i altceva, 
decât o slăbiciune omenească, o boală care întră pe pitulate în 
trupul nostru, dar când odată și-a făcut lăcaş în noi, apoi s'o 
vezi cât îi de scorpioană, c'ajunge să-ţi vândă juncanii din grajd, 
numai şi numai să-i faci pe voie. | 

Si dacă ne-ar fi de folos, calea valea, dar ea ne-aduce pe 
cap numai peirea! 

Ea ne slăbeşte trupul, ea ni-l bagă in boale, ea ne trage cătră 
groapă, ea ne sărăceşie, ea ne aduce la sapă de lemn. 

Şi mă gândesc eu de multe-ori, bade Şofroane, în mintea 
mea de om mărginit, oare trebue, oare-i musai să bem? 

Tocmai musai nu-i, dar.. 

.. Parcă simți că sali istovit, par'că dinti că ti sån- 


gele amortit, și eşti amărit si te gândeşti tot la cele multe gre- îi 


utăţi... şi-ţi vine asa un dor să-ţi desmortesti oasele, să faci să 
se mişte sângele... și... bei o portie. Şi cum ai beut-o, ai mai 
bea una şi cum ai beut-o pe-a doua, vine á treia... şi dupăce 


ai beut-o pe a treia te simţi numai decât alt om, toate câte 
ti-se păreau într'o posomorită ticluială, acum iau o aureolă tran- 
dafirie: te simţi mai tare, te simţi mai bogat, te simţi mai fericit, — 
până când din nădejdi, din curaj si din fericiri te pomeneşti — 
sub masă... și apoi a doua zi nu știi cum să-ţi pituli lovitu- 
rile nasului, trântit de scaunele jidovului. 

Si-ti zici: de acum încolo nu mai beu!. 

Da, cum esti căușit la cap, te 'mpedeci de mătură, dai cu 
capul de grinda tinzii, aluneci cu picioru ’n bălegar, și te prinde-o 
mănie de stai să rupi lumea ’n două, — și mai vezi că boreasa 
te măsură cu neste uitături mai acre ca curechiu la Crăciun, — 
şi te ia asd a toropeală de se ’nvarte curtea cu d-ta, şi la rânză 
simţi că te roade ceva, şi-ţi zici: cuiu cu cuiu se scoate-afard! 
Să beau un păhăruţ de al de drojdie, c'apoi mi-o trece! Si, nu 
ţi-a venit bine gândul și te pomenesti în crâșmă la Burăh... 
„Jupâne, dă-mi un păhăruţ de ăl tare ca să mă direg, că eri am 
tras-o!* Si Burăh iţi dă, si mai cei unul, și încă unul de-a ’npicioa- 
rele şi după ce-ai tras la măsea de fiecare câte două, simţi că 
te simţi mai om și deabeă atunci te-aşezi la masă și ’ncepi a 
bea cu ortacii până ce-ai ajuns — iar sub masă.. 

Cand vii apoi acasă eşti cumu-i mutul mai voinic! Chiuiesti 
odată-a voinicie şi cazi cu nasu 'n usa tinzii.... 


Aga se repetă comedia asta zi cu zi, până când îţi ruinezi 
sănătatea, iti manci-averea, şi nu numai că rămâi pe drumuri, 
dar laşi in urma d-tale gi o droaie de copii stricati, căci ei văzând 
zi cu zi astfel de isprăvuri, vor face așişderea, şi va fi vai de 
d-ta, vai de boreasa d-tale şi vai de copiii copiilor d-tale. 

* 

Nu zice nime că trebue să fim chiar sfinţi, să nu gustăm 
acasă câte ceva, că să trăieşti tocmai după carte nu prea se 
poate. Da, aia tot\se cere, ca să le potrivim toate după rându- 
ială, adecă se 'mpăcăm gi pofta trupului, dar să nu ne pierdem 
capul. 

Dar, şi dacă noi nu putem fi chiar cum s’ar cere, dintr'o- 
dati, să ne ferim ca de foc de copii, ca să nu ne vadă slăbi- 
ciunile, că de n'ascundem slăbiciunile noastre înaintea copiilor 
facem un îndoit păcat: acela, că not suntem neste păcătoşi, dar 
mai cu seamă acela, că păcatele noastre nu le lăsăm să se 
stingă odată cu not, ci le altoim și în urmașii noştri! 

Scurt zis: Beutura-i un venin care omoară încet, dar omoară 
la sigur! 

Cine-si doreşte moartea, n'are decât să bea mereu! 

"Cui i drag de vieaţă, să fie cuminte! 

Acum cred că ne-am înţeles, bade Sofroane! 

l Delasâutioana. 


POMARITUL ȘI FOLOASELE LUI 


(Încheiere). 
Dupăce am arătat cum se întemeiază şi se grijește pometul, 
întorcându-ne acum la foloasele ce el ni le pote da, — atragem 


bigarea de seamă a economilor nostri la împrejurarea: că poa- 
mele nu numai prin vânzarea lor, ci şi în alt chip, pot să aducă 
mult folos. 

După cum am arătat ele sunt, în stare crudă, ori apoi ferte 
sau coapte o hrană foarte priincioasă şi nutritoare pentru mic 
şi mare, îndeosebi şi pentru bolnavii nostri. Mere coapte s. p. în 
cuptor sau şi numai în spuza focului sunt adesea o hrană ușoară 
si priincioasă chiar şi pentru persoane mai greu bolnave. Din 
prune, perseci, vişine şi cireşe se pregătesc rachiuri şi lichioruri 
preţioase ; iar din mere şi pere se poate pregăti un vin, care nu 
stă mult înapoia vinului facut din struguri, 

Cel mai bun vin e din mere si se face tot cam asa ca vinul 
din struguri. Poamele se spală si se curăţă de părţile putrede 
ce s'ar află în ele, apoi se pisează sau se macină și pe urmă se 
store in tease. Este bine ca poamele pisate să stea de seara pân” 
dimineaţa nestoarse, pentrucă atunci vinul primeşte o coloare 
frumoasă. Trebue grijit mai departe, că ele să nu vină timp mai 
îndelungat in atingere cu ferul, pentrucă în chipul acesta mustul 
ar căpătă o coloare urită, neagră. — Mustul se aşează în vase 
curate şi după ce ferbe se astupă bine. Se lasă apoi vre-o două 
luni să se aşeze şi apoi se trage de două, trei și mai multe ori 
până ce se limpezeste de tot. 

Cine vrea să ţină vinul de mere mai mult şi să-i dea mai 
multă putere, acela pune în must, îndată ae stors, si inainte 
de ferbere, zăhar curat, anume cam 3—4 chilpgr. la 100 de litre, 
— care-şi face apoi ferberea împreună, dându-i acestuia o tărie 


mai mare. R 


Deosebitele poame se pregătesc insă şi altcum, pentruca să 
se ţină timp mai îndelungat si să poată fi întrebuințate în ose- 
bite feluri la casă. — 

Prunele, persecile, ciresele, visinele, merele şi perele, rozi» 
nele şi altele se pun în sticle tari cu grumazul îngust, se umple. 
sticla până la jumătate cu apa rece săturată bine de zăhar, apoi. > 
se leagă la gură cu ţipă sau hârtie de pergament; sticlele astfel . 
pregătite se înfăşură in pae şi se pun într'o căldare fierbându-se' 
in apă o jumătate bună de cias, pana încep poamele a se moiă, 
apoi se scot afară şi se grijese la un loc uscat. 

Prunele se uscă. Din prune precum şi din mere se face 
un lictar minunat, care se tine cu anii. Din prune se scot sam- | . 
burii, şi ele se pun intr’un castrol sau într'o căldare ferbându-se bine- 
bine, pânăce incep să se ingroașe. Atunci apoi se pune peste prune 
zăhar pisat, dânduli-se astfel o dulceaţă după plac; alţii pun şi 
cuigoare gi scorţişoară, cu acestea impreună ferbându-se, sau mai 
bine zicând prăjindu se până ce se ingroaşă de tot, când apoi 
se pune în sticle s'au oale nouă curate, cari să leagă la gură 
cu ţipă sau hârtie de pergament si așa se pot {ined cu anii. 

In acelaș mod se face lictarul de mere, Si anume: merele 
se curăţă de coaje, si de simburi, — se tae în bucăţi şi se fierb 
pânăce se ingroasi. După asta se strecoară materia asta printr'o 
cârpă sau sită foarte deasă, şi mustul ce trece prin sită sau cârpă 
se pune ia o parte, iar ceeace rămâne in sită sau cârpă se pune 
iar pe foc şi adăugându-se, zăhar după plac, se prăjeşte mai de- 
parte și se grijeste ca şi lictarul de prune. Mustului care a fost- 
trecut prin sită sau cârpă i-se adaugă atâta zăhar, cât cântă- 
reşte el, upoi se ferbe şi acesta deosebit pânăce se îngroaşă bine 
și se păstrează la urmă ca și celelalte, în sticle sau oale bine 
legate la gură, ca să nu străbată aerul în ele. Mierea aceasta 
are un gust foarte bun; iar ceeace îi dă o deosebită însemnă- 
tate este că ea să poate face și din mere încă nu de tot coapte, 
care și asa nu s'ar intrebuinta spre alte scopuri. 


a 

Tot aşa se poate face şi vinul de poame, mai ales din mere 
scuturate de vânt, cari altcum nu s'ar putea tinea sau vinde. 
Si acestea poame dau un venit destul de frumos, pentrucă din- 
trun hectolitru de mere ese cam 20 până la 25 litre de must, 
care se vinde cam cu 10 cr. litra şi asa primim după un hec- 
tolitru de mere 2 fl. până la 250 cr., un pret care, negreșit nu-i 
de despretuit. 

Din cele până acum zise, asa cred, ori cine s'a putut în- 
credinţă pe deplin, că pomăritul pe lângă puţine ostenele şi chel- 
tueli, ne dă un izvor sigur de venit, de care poporul nostru în 
vremile grele de azi are mare trebuinta. 

lubiţi ţărani! Imbrăţişaţi cu totinadinsul cultura pomilor, 
iar voi cărturarii dela sate nu lipsiţi pe ţăran de pilda voastră 
bună, care prinde neasemănat mai mult decât vorba. 

* 


Să luaţi toţi pildă dela vecinii d-voastră de altă limbă! 
Vedeţi cum ei toată bucăţica de pământ o întrebuinţează ca să 
tragă folos din ea. Grădinile lor sunt bine întocmite, pline de pomi de 
cele mai alese soiuri; iar printre ei şi pe la margini tot felul de le- 
gumi, apoi agrişe, rozine si felurite flori cari inveselese inima omului. 

Colo prin postul sfintei Mării, sotiile lor năpădese cu le- 
gumi, rozine gi poame timpurii, satele româneşti și, în schimbul 
lor, adună bani, bucate, dedulce, adesea şi pânzături trainice 
In postul Crăciunului fac acelaş negot pentru adouaoară cu 
poame crude, uscate ori lictaruri. lar în Păresimi umblă pentru 
a treia oară prin satele românești cu miere de prune ori de mere 
şi adună oauă, bucate, cirnuri și pânzături, pe când bărbaţii lor 
strâng sumulite frumoase din poamele de iarnă bine grijite până aci. 

Dacă veţi fi cu luare aminte, veţi putea vedea grofi, baroni, 
nemesi, plantând pe moşiile lor întinse din an in an tot mai multi 
şi mai multi pomi; cum rape, până acuma sterpe, le plantează 
și le împodobesc cu pomi pitici, văli mănoase şi adăpostite din 
pădurile lor le prefac în pomet din care nu peste mult au să 
incaseze sume foarte însemnate. 

Bine! d-voastră nu ati putea urmă asemenea? Nu ati putea 
să plantați și d-voastră pășunile întinse, cu pomi buni altoiti, pe 
cari apoi să-i ingrădiţi la început, până se prind şi întăresc, cu 
gard de nuiele ori cu 3—4 stâlpi tari? Nu ati puteă oare ca 
cel putin câte o părticică din pădurile ori păşunile ce le pri- 
miţi din comasare ori segregare, sau din pădurile sătești să-o 
inchideti, să o rigolati bine şi să o plantați cu pomi, dând fiecăruia 
sătean din acest loc, atâta cât el poate să grijească, intru fo- 
losul său? 

Pildă frumoasă in această privinţă este pilda bisericei lu- 
terane din Slimnic, care a plantat mai multe mii de pomi în o 
vale priincioasă din pădurea bisericei, — precum şi pilda mai 
multor comune săsești, cari sute de jugăre din pădurile obstesti 
le-au rigolat cu satul şi le-au închis, împărțindu-le apoi singura- 
ticilor săteni ca să le folosească ca pomet 











752 | ȚARA NOASTRĂ 


—— ————— — 





Harnica comună Porceşii dela poalele munţilor, aproape de 
vama românească dela Turnu roșu, a făcut și ea un început lau- 
dabil şi mult făgăduitor în astă privinţă. Anume a separat în o 
vale mănoasă si adăpostită, din pădurea satului, 280 de jugăre 
catastrale, de pe care mai întâiu cu satul au tăiat si curăţit tot 
felul de arbori şi tufe. Locul acesta apoi tot cu satul l'a închis, 
ca să fie scutit de vite. După asta s'a împărţit între săteni astfel 
ca fiecărei familii să se vină o bucată, după cum ea este in stare 
s’o chivernisească Pomisorii nobili i-au procurat d.la stat pe 
cheltuiala satului. Rigolarea pământului, plantarea pomilor şi în- 
grijirea lor mai departe a rămas să fie treaba fiecărui sătean, 
purtând fiecare grije de partea ce i-s'a venit lui. Proprietatea 
locului a rămas si mai departe a satului, dreptul de folosinţă il 
au sătenii, fiecare pe parcela lui, însă numai până atunci, până 
când grijesc bine de el. Ceice nu-și fac datoria, își perd dreptul 
de folosinţă şi locul se dă altora. . 

Pân'acum partea cea mai mare a locului s'a plantat sub 
conducerea unui pricepător. . 
| In scurt: tot locul va fi plantat şi negresit că gi roadele nu 
vor întârzia a răsplăti ostenelele celor ce au făcut plantatiunile 
si a le aduce venite sigure si îmbelşugate. E 

Pilda asta a harnicilor porcisteni să lumineze ca o făelie vie, ` 
inimile ţăranilor nostri de pretutindeni și să induplece pre cali - 
mai multi ţărani şi comune a face asemenea. 

Inainte deci cu D-zeu! 

Sibiiu în Octomvrie 1907. I. Preda. 


advocat. 


STATUTE 


pentru granarul cultului gr.-cat. din Dostat. 


1. Numirea grânarului. 


$. 1. Grânarul va purtà numirea „Grânarul cultului gr.-cat. 
din Dostat*. 
IT, Scopul. 


§. 2. a) grânarul va servi ca un fond cultural, cu scopul 
de a creà un capital din a cărui °/, cu timpul să se plătească 
salarul invăţătorilor gr.-cat. dela scoala gr.-cat. română din Doştat, 
- — seutindu-se de aruncuri pentru acel salar toți membrii (ori 
eventual următorii lor), cari au contribuit la acela plătind regulat 
taxa în timp de 10 ori de 5 ani, (se întelege că în 10 ani câte 
una felderă a 20 litre pe an, ori în 5 ani câte două feldere a 20 
litre pe an); 

b) de a se ajută membrii grânarului cu împrumuturi, even- 
tual şi alții. 

III. Infiinjarea grânarului. 


§. 8. Locuitorii gr.-cat. din Doştat la întemeierea grâna- 
rului se oferesc de bunăvoe a plăti un cuant anumit de bucate 
în timp de 10 ori de 5 ani. 


IV. Membrii grânarului. 


8. 4. a) celce plăteşte la fondul grânarului la început 12 
ferdele este membru fundator; 

b) celce solveşte la început un cuant de 6 ferdele este membru 
pe vieaţă, cu îndatorirea, că atât membrii fundatori cât și cei pe 
vieaţă, încă au de a plăti taxa prescrisă pentru membrii ordi- 
nari, de câte una ferdelă pe an in timp de 10 ani, ori 2 ferdele 
anual timp de 5 ani; 

c) celce solveşte in 10 ori în 5 ani câte una ori 2 ferdele 
anual este membru ordinar, cu aceleaşi drepturi ca şi membrii 
fundatori ori pe vieata. 

§. 5. Calitatea de membru ordinar, fundator ori pe vieat& 
se condiţionează dela plătirea regulată a taxelor circumscrise in 
§-ul 4 lit. b, e. Mai încolo calitatea de membru înceată prin 
moarte. Eventualele beneficii se moștenese. 


V. Administrarea grânarului. 


$. 6. Grânarul se va administra de cătră adunarea generală 
a membrilor fundatori, pe vieaţă şi ordinari cu vot decisiv, prin 
un comitet ales din sinul său, cari totodată vor fi şi ca membri ai 
curatoratului bisericesc si ai senatului şcolastic. 

Prezident al comitetului, precum şi al adunărilor generale 
este totdeauna parohul din loc, dela care post numai atunci s'ar 
putea lipsi, când mai presus de orice îndoială s'ar dovedi că lucră 
în contra intereselor fondului; atunci prezidentia interimală trece 
la curatorul primar, până la ulterioara deliberare în cauză a Ven. 
conzistor metropolitan. 

$. 7. Membri ai.adunărilor generale cu vot decisiv sunt membrii 
fundatori, pe vieaţă şi ordinari, cari sunt majoreni și au o pur- 
tare morală bună. | 

Membrii adunărilor generale ori a comitetului nu se vor 
putea substitui. 

-$. 8. Adunarea generală, cu consim{ul comitetului, o va con- 
vocă prezidentul, cel puţin de două-ori într'un an; prin lanuarie 
pentru publicarea socotelilor si in Aprilie pentru statorirea pre- 
tului, pentru a se impărți petenţilor bucatele, precum şi a ter- 
minului de plătire. 

§. 9. Adunarea generală își va alege cu majoritate de voturi 
comitetul administrativ dintre membrii săi, care comitet afară de 
prezident va constă din cel puţin 4 ori cel mult 6 membri. Aceștia 
la tot cazul vor fi membri si ai curatoratului bisericesc ori ai 
senatului scolastic şi, cu putinţă fiind, să fie stiutori de carte şi 
oameni morali la tot cazul. Comitetul se alege pe trei ani și poate 
fi reales. 

§. 10. Comitetul îşi va alege din sinul său un manipulant 
și un controlor, cari vor aveă câte una din cheile dela grânar, 
şi vor purtà ziar in regulă despre primiri si erogari. 

§. 11. Membrii fundatori şi pe vieaţă au vot decisiv în adu- 
nările comitetului chiar și de nu ar fi membri aleși ai aceluia, 

§. 12. Pentru orice pagubă ce ar suferi grânarul vor fi re- 
sponzabili a) manipulantul și controlorul; b) întreg comitetul in 
solidum, respective toti membrii votanti ai comitetului, cari au 
fost de faţă si au conlucrat cu votul lor la aducerea cutărui con- 
clus dăunător pentru grânar. (Va urma). 


CARARILE VIEȚII. 
(Continuare din Nr. 33). 


V. Industria de pele, de păr, de pene, de mușama (pânză cerată) şi 

de gumielastic. 

86. Fabricarea pielii şi colorarea pielii. 

87. Ornamentarea pelii. 

87.» Fabricarea mobilelor de pele. 

88. Gătirea corfelor de pele. | 

89. Curelăritul, selaritul şi trăistăritul. 

90. Fabricarea musamalei. 

91. Industria de păr gros, de păr si de pene. 

92. Fabricarea articolelor de gumielastic. 


VI. Industria torsului şi țesutului. 


93. Industria lânei. 

94. Lucrarea inului şi cânepii, fabricarea funiilor, a chin- . 
gilor (de şea) etc. 

95. Industria de ţesut: a inului, canepii, bumbacului şi iutei; 
fabricarea vatei. 

96. Industria mătasei. 

97. Fabricarea articolelor prin împletit si ţesut. 

98.. Fabricarea articolelor de broderii şi dantelărie. 

99. ` Fabricarea articolelor de nasturărie, gaetanărie şi de 

- galoane. 

100. Industria pentru imprimarea stofelor, cea de văpsit si 
inalbit. 

101. 'Tapetăria. 


VII. Industria vestmintelor. 


102. Industria croitului. 

103. Cojocăritul. 

104. Gătirea. albiturilor și hainelor de pat. 
105. Gătirea şalurilor şi cravatelor. 

106. Gătirea articolelor de modă pentru fetei. 
107. Cusutul. 

108. Fabricarea parapleurilor gi umbrelelor. 

109. Fabricarea mânușilor. 

110. Pălărieritul. 

111].  Căciulăritul. | 

112. Confectionarea pălăriilor de paie. 

113. Fabricarea florilor artificiale si a penelor de ornament. 
114. Pantofăritul si cismăritul. 

115. Opincăritul. 

116. Confectionarea pantofilor de postav. 

117. Industria pentru echiparea armatei. 

118. Curăţirea hainelor. 

119. Spălatul şi caleatul. 

120. Barbieritul. (Va urma.) 


DIN POPOR. 


Oit, tu mandrulutule, Hoi?, tu mandrulute, 

Tu cu mine tot grăiești; Tu, mândrule, ţi-ai gândit, 

Şi-a vosti tot mă ocărăsc, Că mi-s floare de-a găsit, 

Că te zbat și te-amagesc. — Tie de ciufuluit ? 

Spune-mi tu, mAndrule, ’n faţă, Eu mi-s floarea florilor, 

Nu-ţi hie urit și greata, In grădina domnilor. 

De când mă iubesc cu tine, Slugile să mă 'ngrădiă (ingrădiască) 
„Ce-am amăgit dela tine? Slujnicile mă pligeă; (plivească) ` 
Pintr'o litră de holircă, Și doamnele să mă ude, 

Nu te-am sărăcit nimica. Si domnii să mă sărute. 


De m-ai mai chemat vre-odată, De m'ar sărută câţi domni, 
N'am băut doi boi și o vacă. Nu sărută ca loon. 

De m-ai mai chemat când-va De m'ar sărută o sută, 
Si-atuncea cu de-a frica! Ca Ioon nu mă sărută. 

Nu ţi-am sărăcit casa, 

Nici ţie, nici mâne-ta. 


1 si ? Os gi Hot: exclamatii obicinuite. 


POVESTEA STICLETULUI. 


Când Dumnezeu a făcut paserile, le-a chemat pe toate, im- 
prejurul lui, ca să le boiască: adecă să le dee colorile ce le au 
astăzi. Si asa a boit pe toate paserile ce erau de faţă; de pildă: 
canarul galben, corbul negru, gâsca albă, vrabia cenușie, tarca 
pestriță şi asa a boit pe toate paserile. Sticletele însă a intârziat 
de a veni, având treabă pentru ciugulirea unor seminţe de scăeţi, 
după obiceiul lui, In sfârşit veni și el la urmă de tot. Când sosi 
el, Dumnezeu isprăvise colorile de văpsit paserile. Dupăce l'a certat, 
pentru întârziere, s'a apucat şi l'a boit cu restul boelilor, ce s'au 
mai găsit prin hârburi. Asa, pe pântece l'a boit galben şi s'a ispravit 
acea boială; pe spate cenușiu, pe aripi asemenea cenușiu şi câte 
o dungă albă; iar in cap i-a pus un benchiu ros. Sticletelui i-se mai 

zice gi domnişorul, pentrucă viind în urma tuturor paserilor si 
târziu, Dumnezeu l'a certat cu vorbele: „Domnişorule, unde mi-ai 
fost până acum, ce aştepţi pofteala ca la nuntă ?* 
El are colorile cele mai variate (felurite). 
N. Mateescu. 


ŞTIRI. 


A XIX-a adunare generală ordinară o va tinea „Reuniunea 
română de agricultură din comitatul Sibiiu“ în comuna Calnic 
(lângă Sebeșul săsesc) unde, între altele, se va vorbi despre cul- 
tura viilor și îngrijirea vinului. 

© 

Dar, 1. P. S. Domnul Dr. Victor Mihályi, mitropolit în Blaj 
a dăruit pentru masa studenților academici din Cluj K 500:—. 

© 

Cântecul popular român in Bucovina (melodiile populare) se 
colectează cu mult zor din partea unui comitet numit de Mini- 
sterul cultelor gi instrucţiunii publice. l 


9 
Din anuarul X al Societăţii pentru fond de teatru român pe 
anul 1905—1906, apărut în zilele aceste scoatem de astădată ur- 
mătoarele date despre mişcarea teatrală la noi în cei din urmă 7 ani: 


In 1900 s'au dat 129 serate teatrale 


, 1901 , , 120 , > 
, 1902 , , 144 , » 
„1903, , 1799 , > 
, 194 , , 15 , A 
, 1905 , „182 , i 
n 1906 n » 138 » » 


Scăderea din anul ultim se explică prin criza economică şi 
prin faptul, că nu toate reprezentatiunile teatrale ajung la cuno- 
stinta secretarului societăţii. 

La concursul publicat pentru cele 2 premii (unul de K 500 
şi altul de K 300) au întrat 11 piese, din cari s'a conferit d-lui 
Romulus Muntean student in Haţeg, premiul de K 300 pentru 
` piesa sa „Nicolae Vulpea. 


BIBLIOGRAFIE. 


Îngrijirea sănătăţii, de Dr. Ambrosiu Chefianu, este titlul unei bune 
cuvântări rostite în comuna Lunca la 1 Sept. a. e. cu ocazia adunării cercuale 
a desp. Blaj al Asociatiunii. Tratează în deosebi despre 1. locuință, 2. imbrd- 
căminte, 3. hrană. Poate fi întrebuințată ca cuvântare model în astfel de ocazii. 


POȘTA REDACŢIEI. 


Cantorul I. Capotescu în Brănești. Ne serii că ai dori să ai pe pret 
ieftin 5—10 „păscălii“ pe câte 140 de ani. Dragul meu, noi nu-ţi putem da 
păacălie nici pe 14 zile. Păscălie poate fi numai mintea și priceperea Dtale 
cari te pot sfătui și la bine şi la rău. Cât despre cărțile cari se chiamă „pă- 
scălii“ să ştii Dta dela noi că sunt minciuni gi prostii, iar păscălierii sunt una 
din multele tagme ale hotilor cari gterpelese banul deaproapelui. 








Editor: Octavian Goga. Tiparul tipografiei arhidiecezane. Sibiiu. 


© BCUCIuj 


